ഒളിച്ചോടിയതിന് കഴുത്തില് ടയര് വെച്ച് ഡാന്സ് ചെയ്യിച്ചു വീടുവിട്ട് ഒളിച്ചോടിയതിന് പ്രണയിതാക്കളായ 21 കാരനെയും 19 കാരിയെയും പരസ്യമായി അപമാനിക്കുകയും ഉപദ്രവിക്കുകയും ചെയ്ത് നാട്ടുകാര്. മധ്യപ്രദേശിലെ ഗരാമത്തിലണ് സംഭവം നടന്നത്. യുവാവിനെയും യുവതിയെയും ഒപ്പം ഇവരെ ഒളിച്ചോടാന് സഹായിച്ചെന്ന് ആരോപിക്കപ്പെട്ട കുട്ടിയെയും കഴുത്തില് ടയര് ഇട്ട് ഡാന്സ് കളിപ്പിക്കുകയാണ് നാട്ടുകാര് ചെയ്തത്. ഇടയ്ക്ക് ഇവരെ വടികൊണ്ട് അടിക്കുന്നതായും വീഡിയോയില് കാണാം. സംഭവത്തില് സ്ഥലത്തെ പൊലീസ് അഞ്ചു പേര്ക്കെതിരെ കേസെടുക്കുകയും മൂന്ന് പേരെ അറസ്റ്റ് ചെയ്യുകയും ചെയ്തു. ഗന്ധവനി പൊലീസ് സ്റ്റേഷന് പരിധിക്കുള്ളിലാണ് സംഭവം നടന്നത്. വീട്ടുകാരുടെ എതിര്പ്പ് മറികടന്ന് കഴിഞ്ഞ ജൂലൈയിലാണ് യുവതി യുവാവിനൊപ്പം ഗ്രാമം വിട്ട് പോയത്. മാസങ്ങള്ക്ക് ശേഷം ഇരുവരും ഗ്രാമത്തിലേക്ക് തിരിച്ചു വന്നപ്പോഴാണ് സംഭവം നടന്നത്. പ്രസാദ്